সাইয়্যেদ কামালুদ্দীন আব্দুল্লাহ জাফরী একজন বাংলাদেশী লেখক, ইসলামী চিন্তাবিদ ও ধর্মীয় পণ্ডিত। তিনি বিশ্বের বেশ কয়েকটি আর্থিক ও শিক্ষাপ্রতিষ্ঠানের প্রধান। তিনি বাংলাদেশ ইসলামী বিশ্ববিদ্যালয়ের প্রতিষ্ঠাতা ও ট্রাস্টি বোর্ডের চেয়ারম্যান। তিনি বাংলাদেশ মাজলিসুল মুফাস্সিরিনের কেন্দ্রীয় উপদেষ্টা  http://biu.ac.bd/?page_id=307   জন্ম ও বংশ পরিচয়  সাইয়েদ কামালুদ্দীন জাফরী ১৯৪৫ সালের ৫ মার্চ পূর্ববাংলার ভোলা দ্বীপের বোরহানউদ্দিনের সৈয়দ আউলিয়া গ্রামে জন্মগ্রহণ করেন। তাঁর পূর্বপুরুষ জনৈক ইসলাম প্রচারক সৈয়দ আউলিয়া অষ্টাদশ শতাব্দীতে পরিবারসহ আরব দেশ থেকে দক্ষিণ বাংলায় আগমন করেছিলেন। সেখানে ত​ৎকালীন জায়গীরদার আগা বাকের খাঁ ভোলা দ্বীপের পূর্বে ও পশচিমে দুটি ছোট দ্বীপ সৈয়দ আউলিয়াকে লাখেরাজ দান করেন। জাফরীর দাদা, মুফতি সৈয়দ আব্দুল হাদী, ছিলেন ফুরফুরা দরবার শরীফের পীর আবু বকর সিদ্দিকীর অন্যতম খলিফা এবং কলকাতা আলিয়া মাদ্রাসার স্বর্ণপদক গ্র্যাজুয়েট। তাছাড়া মুফতি সৈয়দ আব্দুল হাদী ছিলেন স্থানীয় মির্জাকালু ইসলামিয়া ফাজিল মাদ্রাসার প্রতিষ্ঠাতা। জাফরীর বাবা মওলানা সৈয়দ আবু জফর আব্দুল্লাহ ছিলেন সেই মাদ্রাসার পরবর্তী মুহতামিম। জাফরীর আম্মার নাম ফাতেমা খাঁতুন। জাফরীর নানা আলহাজ মকবুল আহমদ মহাদেবপুরী ছিলেন কলাগাছিয়ার পীর সাহেবের অন্যতম খলিফা এবং সৈয়দ আব্দুল গনী মাদনীর সহযোগী।   শিক্ষা জীবন  তিনি ঢাকা আলিয়া মাদ্রাসা থেকে প্রাথমিক পড়াশুনা শেষ করেন এবং আরও সৌদি আরবের মক্কার উম্মুল কুরা বিশ্ববিদ্যালয়ে আরবি ভাষা ইনস্টিটিউট থেকে আরবি ভাষায় ডিস্টিংশনসহ উচ্চতর ডিপ্লোমা ডিগ্রি লাভ করেন।   কর্মজীবন  কামালুদ্দীন জাফরী জামেয়া কাসেমিয়া মাদ্রাসার অধ্যক্ষের দায়িত্ব পালন করছেন।  তিনি ২০০৬ সালে বাংলাদেশ ইসলামী বিশ্ববিদ্যালয় প্রতিষ্ঠা করেন এবং বর্তমানে তিনি মজলিস উমানা বা বিশ্ববিদ্যালয়ের পরিচালনা কমিটি  বোর্ড অব ট্রাস্টি (BOT)-র চেয়ারম্যান হিসাবে দায়িত্ব পালন করছেন। তিনি বাংলাদেশের ইসলামিক বীমা কেন্দ্রীয় শরিয়াহ কাউন্সিলের চেয়ারম্যান হিসেবেও দায়িত্ব পালন করছেন।   টিভি হোস্ট  কামালুদ্দীন জাফরী জনপ্রিয় মুসলিম দাঈ এবং এটিএন বাংলায় এর ইসলামিক প্রোগ্রাম বিভাগে উপদেষ্টা হিসাবে উপস্থিত হন।   সামাজিক কর্ম  কামালুদ্দীন জাফরী এইডসের বিরুদ্ধে সচেতনতামূলক প্রচারে অংশ নিয়েছিলেন, জাতিসংঘের জনসংখ্যা তহবিলের তহবিলের সাহায্যে ধর্মীয় নেতাদের জড়িত করার হস্তক্ষেপ কর্মসূচির অংশ হিসেবে এতে কাজ করেন।  রাজনৈতিক কর্ম  কামালুদ্দীন জাফরী ১৯৯১ সালের জাতীয় সংসদ নির্বাচনে ভোলা-২ আসনে বাংলাদেশ জামায়াতে ইসলামী মনোনীত প্রার্থী ছিলেন।   উল্লেখযোগ্য কাজ  ২০০৫ সালে ঢাকায় ওলামাদের দিয়ে একটি সেমিনার করেন। বিএনপি সরকারের নেতৃত্বে  ওই সেমিনার থেকে একসঙ্গে অন্যান্যের সাথে মিলে সন্ত্রাসবাদকে ইসলাম অনুমোদন করে না এমন শিরোনামে প্রতিবাদ ঘোষণা করেন।   পুরস্কার ও সম্মাননা   কামালুদ্দীন আব্দুল্লাহ জাফরীকে দেশ বিদেশের বিভিন্ন সংস্থা ও প্রতিষ্ঠান বিভিন্ন সময়ে পুরস্কার ও সম্মাননা প্রদান করেছেন। এর মধ্যে উল্লেখ্যযোগ্য হলো এটিএন বাংলা প্রচারিত "ওয়াবিহি ক্বলা হাদ্দাসানা" এর দেশ বরেণ্য হাদিস বিশারদগণের "হাদ্দাসানা" সম্মাননা।   তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:বাঙালি মুসলিম বিষয়শ্রেণী:জীবিত ব্যক্তি বিষয়শ্রেণী:সুন্নি মুসলিম পণ্ডিত বিষয়শ্রেণী:বাংলাদেশী ধর্ম প্রচারক বিষয়শ্রেণী:সরকারি মাদ্রাসা-ই-আলিয়া, ঢাকার প্রাক্তন শিক্ষার্থী বিষয়শ্রেণী:উম্মুল কুরা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ ইসলামী বিশ্ববিদ্যালয় বিষয়শ্রেণী:বরিশাল বিভাগের ইসলাম ধর্মীয় নেতা বিষয়শ্রেণী:বাংলাদেশী ইসলাম ধর্মীয় নেতা বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:বাঙালি আলেম বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:হানাফী ব্যক্তি বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বোরহানউদ্দিন উপজেলার ব্যক্তি বিষয়শ্রেণী:ভোলা জেলার লেখক বিষয়শ্রেণী:ভোলা জেলার রাজনীতিবিদ বিষয়শ্রেণী:বরিশাল বিভাগের শিক্ষায়তনিক